

Parauga modeļu prasības

# Parauga modeļu prasības

## Prasības modeļiem oriģinālā formātā:

Parauga modeļi ir jāveido autorprogrammās, kuras tiks izmantotas veicot projektēšanas darbus saskaņā ar Pirms-kontrakta BIM īstenošanas plāna punktā 3.6. “Programmnodrošinājums” uzrādīto informāciju (t.sk. uzrādītā autorprogrammas versijā).

Katram būvprojekta daļas vadītājam ir nepieciešams nodrošināt parauga modeļu izstrādi, kas sastāv no:

* Asu tīkla A-B/1-2. Asu krustpunktam A/1 jāatrodas koordinātās X;Y=500;500. Asu solis – 1500 mm X ass virzienā un 1250 mm Y ass virzienā;
* Stāva (jeb līmeņa) ar nosaukumu Pirmais stāvs. Stāva augstuma atzīme Z=750 mm;
* Telpiskas figūras ar izmēriem 1500(x)x1250(y)x1750(z)mm. Telpiska figūra ir jāveido ievērojot 2.punkta prasības par IFC klasēm. Telpiska figūra ir piesaistīta norādītajam stāvam, apakšējās plaknes augstuma atzīmei ir jāsakrīt ar stāva augstuma atzīmi un virsskatā telpiskās figūras ģeometrijai ir jāsakrīt ar asu tīklu;
* Telpiskai figūrai ir nepieciešams pievienot datu kopu ar nosaukumu “DATI”\* un tajā ir jānorāda šādi parametri:

|  |  |
| --- | --- |
| Atribūts | Paskaidrojums |
| 01 Projekta sadaļa | Norādīt būvprojekta daļas, par kurām būs atbildīgs būvprojekta daļas vadītājs |
| 02 Būvprojekta daļas vadītājs | Norādīt būvprojekta daļas vadītāju  |
| 03 Datums  | Norādīt parauga modeļa izveides datumu un laiku  |
| 04 Autorprogramma | Norādīt informāciju par autorprogrammu un tās versiju  |

\*Atsevišķās autorprogrammās ir pieļaujams nenorādīt datu kopas nosaukumu tehnisku iemeslu dēļ, taču tām ir jāparādās \*.IFC failu formātā.

## Prasības modeļiem \*.IFC failu formātā

Parauga modeļus no autorprogrammām nepieciešams eksportēt uz \*.IFC failu formātu nezaudējot elementu ģeometriju un informāciju, kas norādīta punktā 1. “Prasības modeļiem oriģinālā formātā”.

 Parauga modeļos izveidotajai telpiskai figūrai \*.IFC formātā jāatbilst IFC klasei[[1]](#footnote-1), kura norādīta zemāk pie atbilstošās projekta daļas:

|  |  |
| --- | --- |
| Projekta daļa | IFC klase telpiskai figūrai |
| AR (IN, IE, BAA, TN) | ifcSlab |
| GP, TS-L, TS-CD, TN | ifcWall |
| BK | ifcBeam |
| AVK (AVK-A, AVK-V, AVK-K) | ifcFlowSegment |
| UK (UK-U, UK-K), UKT, KLT | ifcFlowTerminal |
| EL, ELT | ifcFlowTerminal |
| ESS | ifcFlowTerminal |
| SM | ifcFlowTerminal |
| UATS | ifcDistributionControlElement |

Piezīme. Atsevišķās autorprogrammās nav iespējams eksportēt asu tīklu, stāvu vai līmeni uz \*.IFC failu formātu. Šo autorprogrammu parauga modeļiem asu tīkla, stāva vai līmeņa trūkums netiks uzskatīts kā neatbilstība izvirzītajām prasībām.

Parauga modeļi \*.IFC failu formātā satur negrafisko informāciju un tikai prasīto grafisko informāciju (asu tīkls, stāvs, telpiska figūra).

## Prasības savietotajam modelim

Visus izveidotos \*.IFC formāta parauga modeļus ir jāapvieno vienā savietotajā modelī un ir nepieciešams pārliecināties, ka to atrašanās vietas sakrīt, kā arī ir redzama visa parauga modeļiem pievienotā informācija.

## Iesniedzamie nodevumi

Parauga modeļu izstrādi nodrošina Pirms-kontrakta BIM īstenošanas plāna 3.1.punktā norādītie būvprojekta daļu vadītāji. Parauga modeļu daudzumam ir jāsakrīt ar Pirms-kontrakta BIM īstenošanas plāna 3.1.punktā norādīto būvprojekta daļu vadītāju skaitu. Gadījumā, ja vairākām būvprojekta daļām ir viens būvprojekta daļu vadītājs, jāizstrādā viens parauga modelis – būvprojekta daļa un tai atbilstošās prasības ir būvprojekta daļas vadītāja izvēle.

Iesniedzot piedāvājumu iepirkuma konkursa laikā, piegādātājam jāiesniedz šādi faili:

|  |  |  |
| --- | --- | --- |
| Nodevums | Apraksts | Kas nodrošina |
| Parauga modeļi oriģinālformātā | Autorprogrammā izstrādātie modeļi, kas satur 1. punktā norādīto informāciju | Būvprojekta daļu vadītāji |
| Parauga modeļi \*.IFC failu formātā | No autorprogrammas eksportētie modeļi \*.IFC failu formātā nezaudējot to atrašanās vietu, ģeometriju un pievienoto informāciju | Būvprojekta daļu vadītāji |
| Savietotais modelis | Modelis, kas satur informāciju par visiem parauga modeļiem, to atrašanās vietu, ģeometriju un pievienoto informāciju | Piegādātāja BIM koordinators |

## Failu nosaukumu veidošana

Iesniedzamo failu nosaukumi jāveido saskaņā ar BIM prasībās punktā Nr.4.3. “Failu nosaukumu veidošana” aprakstīto.

Nosaukumu grupām *Projekta kods*, *Ēkas daļa vai zona* un *Stāvs vai līmenis* izmantot zemāk norādīto:

*[ Projekta kods ] – PR1*

*[ Ēkas daļa vai zona ] – 00*

*[ Stāvs vai līmenis ] – 01*

1. https://standards.buildingsmart.org/IFC/RELEASE/IFC2x3/FINAL/HTML/ [↑](#footnote-ref-1)